Butunjahon boks assotsiatsiyasi (WBA) yo‘nalishi bo‘yicha birinchi yarim yengil vazn toifasida jahon chempionligiga sobiq da’vogar Alexandro Gonsales-kichik Meksikaning Gvadalaxara shahridagi uyi yonidan o‘lik holda topildi. Bu haqda ESPN xabar bermoqda. 23 yoshli bokschi va ikki nafar insonning jasadi juma kuni avtomobil ichidan topilgan. Taxminlarga ko‘ra, ulardan biri – Gonsalesning buvasi. Nashr ma’lumotlariga ko‘ra, qurbonlar qatl qilingan. Ayni damda surishtiruv ishlari olib borilmoqda. Ma’lumot uchun, Gonsales professional faoliyati davomida 31 jang o‘tkazib, 25 g‘alabaga erishgan (15 nokaut)